கேள்வி: க. சு. நவநீதகிருஷ்ண பாரதி - வாழ்க்கைச் சுருக்கம் பற்றி தகவல் சொல்.
பதில்: நவநீதகிருஷ்ண பாரதி தமிழ்நாடு, கிருஷ்ணாபுரம், கரவட்டங்குடியில் சுப்பிரமணிய பாரதி, தைலம்மை ஆகியோருக்குப் பிறந்தார். இராமசாமிப்‌ புலவரிடம்‌ தமிழ்‌ மொழியைக் கற்றார்‌. இளம் வயதில் இலக்கணம், இலக்கியம், தருக்கம் ஆகியவற்றைக் கற்றார். நாராயணசாமி ஐயரிடம்‌ சங்க இலக்கியங்களையும்‌, அரசஞ்சண்முகனார் தொல்காப்பியத்தையும்‌ கற்றுத்‌ தேர்ந்தார். தனது பதினெட்டாவது வயதில்‌ பாலைக்காடு விக்டோரியாக்‌ கல்லூரியில்‌ தமிழ்ப்‌ பண்டிதராகப்‌ பணியாற்றத்‌ தொடங்கினார்‌. இரண்டு ஆண்டுகளின் பின் திருவாவடுதுறை அம்பலவாணதேசிக சுவாமிகளுக்குத்‌ திருமுறை ஆய்வுத் துணைவராகவும்‌, தொடர்ந்து திருவாரூர்க்‌ கல்லூரியில்‌ ஆசிரியராகவும்‌ பணியாற்றினார். சேர் பொன்னம்பலம் இராமநாதன் வேண்டுகோளுக்கிணங்க யாழ்ப்பாணம் பரமேஸ்வராக் கல்லூரியிலும், இராமநாதன் கல்லூரியிலும் தமிழ்ப் பண்டிதராகப் பணியாற்ற 1917 ஆம் ஆண்டில் இலங்கை வந்தார். மாவிட்டபுரம் இவர்‌ வாழ்ந்த வீடு மாவிட்டபுரம் கந்தசுவாமி கோவில் மேற்கு வீதிக்‌ கரையில்‌ அமைந்திருந்தது. ''தேசநேசன்'' இதழில் இவர் ஆசிரியராகவும் பணியாற்றினார். இவரின் மனைவி பெயர் சவுந்தரநாயகி. சமூகசேவகி காலஞ்சென்ற பத்மாவதி பூர்ணானந்தா இவர்களது மகள் ஆவார்.
கேள்வி: க. சு. நவநீதகிருஷ்ண பாரதி - எழுதிய நூல்கள் பற்றி விளக்கவும்.
பதில்: * உலகியல் விளக்கம் (செய்யுள் தொகுப்பு), 1922 * பாரதீயம் (3 பாகங்கள், இலக்கண நூல்), 1949 * திருவாசகப்பேறு: சிவபுராணமும் கீர்த்தித்திருவகவலும், நாவலர் அச்சுக்கூடம், 1953 * திருவாசகம் ஆராய்ச்சிப் பேருரை, தெல்லிப்பழை, 1954 * பறம்புமலைப் பாரி (செய்யுள்கள்) * புத்திளஞ் செழுங்கதிர்ச் செல்வம் (செய்யுள்கள்) * திருவடிக் கதம்பம் (செய்யுள்கள்) * காந்தி வெண்பா (அச்சில் வெளிவரவில்லை)
கேள்வி: க. சு. நவநீதகிருஷ்ண பாரதி - பட்டங்கள் பற்றி தகவல் சொல்.
பதில்: * ''பண்டிதர்'' * ''புலவர்மணி'' - யாழ்ப்பாணம் ஆரிய திராவிட பாஷாபிவிருத்திச் சங்கம் 1952 திசம்பர் 1 இல் பொற்கிழியளித்து இப்பட்டத்தை வழங்கியது.கலாநிதி, திசம்பர் 1952, பக். 7